Got to Get You into My Life

«Got to Get You into My Life» ()՝ The Beatles–ի երգը, որը գրվել է Փոլ ՄաքՔարթնիի կողմից և թողարկվել խմբի յոթերորդ ստուդիական Revolver ալբոմում (1966)։ Սինգլ տարբերակով երգը թողարկվել է 1976 թվականին՝ սկզբնական թողարկումից մեկ տասնամյակ և The Beatles–ի փլուզումից վեց տարի անց։ Այս տերբերակը թողարկվել է որպես պրոմոսինգլ և ընդգրկվել է Rock ’n’ Roll Music հավաքածուի մեջ։ Նույն թվականին սինգլը հասել է 7-րդ հորիզոնական Billboard Hot 100 հիթ-շքերթում։

Երգի մասին 
Ստեղծագործության հիմնական մասը գրել է Փոլ ՄաքՔարթնին, չնայած այն բանին, որ Լենոն–ՄաքՔարթնին են պաշտոնապես երգի հեղինակները։ Ջոն Լենոնը բարձր է գնահատել այս երգը և Playboy ամսագրի համար՝ 1980 թվականին հարցազրույցում ասել է, որ երգում՝ «Փոլը ներկայացված է լավագույն ձևով»։ Լենոնը նաև կարծում էր, որ ՄաքՔարթնին իր վերաբերմունքն է հայտնել թմրանյութերի նկատմամբ, որոնք այդ ժամանակաշրջանում հատուկ դեր են խաղացել ամբողջ խմբի աշխատանքում։ Այդ թեմայով Լենոնը խոսել է նաև մասնավոր հարցազրույցներից մեկում՝

Կարծում եմ՝ սա իր լավագույն երգերից մեկն է, քանի որ այն հիանալի բառեր ունի, ես դրա հետ կապ չունեմ։ Ահա իմ խոսքերի ապացույցը, երբ Փոլը փորձի, նա նույնպես կարող է բանաստեղծություններ գրել։ Սա գրեթե նկարագրությունն է այն բանի, թե ինչպես է նա մի անգամ թթու ընդունել։ Կարծում եմ՝ հենց դրա մասին է խոսքը։ Ես, իհարկե չեմ կարող երաշխավորել, բայց կարծում եմ, որ երգի հիմքում հենց դա է։

Բարի Մայլզին տրված հարցազրույցում Փոլը խոստովանել է, որ տեքստը մարիխուանայի մասին է։ Ինչ-որ չափով դա հաստատվում է երգի որոշ տողերով՝ «I took a ride, I didn’t know what I would find there / Another road where maybe I could see some other kind of mind there» ()։

ՄաքՔարթնիի համար ոգեշնչման աղբյուր է հանդիսացել սոուլ երաժշտությունը, որը թողարկվում էր ամերիկյան Motown Records և Stax Records ձայնագրող ընկերությունների կողմից։ Այս ազդեցությունը նկատելի է վոկալի ուղղության (կրկներգի) և ձայնագրության ժամանակ օգտագործված փողային գործիքների նկատմամբ։ Բարձր մակարդակի գործիքավորումը զգացվում է ողջ երգի ընթացքում, հատկապես փողային գործիքների ինտենսիվության կանխամտածված սահմանափակման մեջ՝ նրանց հնչողության մի փոքր սյուրռեալիստական երանգի ստեղծման համար։

Ձայնագրման մասնակիցներ 

 Փոլ ՄաքՔարթնի՝ վոկալ, բաս կիթառ
 Ջոն Լենոն՝ ռիթմ կիթառ, վոկալ
 Ջորջ Հարիսոն՝ սոլո կիթառ, վոկալ
 Ռինգո Սթար՝ թմբուկներ, մեծ երկայն թմբուկ
 Ջորջ Մարթին՝ երգեհոն
 Էդի Թորնթոն՝ շեփոր
 Իան Հեմոր՝ շեփոր
 Լե Քոնդոն՝ շեփոր
 Ալան Բրանսկոմբ՝ տենոր սաքսաֆոն
 Պիտեր Կո՝ տենոր սաքսաֆոն

Earth, Wind & Fire խմբի տարբերակ 
Երգի ամենահայտնի քավեր տարբերակներից մեկը ամերիկյան Earth, Wind & Fire ֆանկ խմբինն է, որն ստեղծագործությունը թողարկել է նաև սինգլի ֆորմատով։ Առաջին անգամ երգը թողարկվել է The Best of Earth, Wind & Fire, Vol. 1 ալբոմում։ Earth, Wind & Fire-ի տարբերակը հասել է 1-ին հորիզոնական Black Singles Chart հիթ-շքերթում և 9-րդ հորիզոնական ԱՄՆ-ում՝ Billboard Hot 100 հիթ-շքերթում։

Երգը «Գրեմմի» է բերել խմբին «Լավագույն գործիքային կոմպոզիցիան, որն ուղեկցվում է վոկալիստի(ների) կողմից» անվանակարգում, ինչպես նաև «Գրեմմի»՝ «Լավագույն վոկալային փոփ կատարում՝ դուետով կամ խմբով» անվանակարգում, սակայն վերջին անվանակարգում այդ տարում հաղթել է Bee Gees խումբը՝ իր «How Deep Is Your Love» երգով։ Ընդհանուր առմամբ, վաճառվել են «Got to Get You into My Life»ի ավելի քան մեկ միլիոն օրինակներ։ Սինգլը ստացել է RIAA սերտիֆիկացում՝ ստանալով «ոսկե» կարգավիճակ։

Քավեր տարբերակ 
Երգը բազմիցս երգել են այլ կատարողներ, այդ թվում՝

 Cliff Bennett and the Rebel Rousers
 Blood, Sweat & Tears
 BUCK Enterprises
 Դայանա Ռոս
 Քորթնի Մերֆի
 Մեթ Քորբի
 Դանիել Ջոնսթոն
 Մեթյու Սվիթ և Սյուզաննա Հոֆս
 Թոմ Ջոնս
 Դարեն Քրիս և Քրիս Քոլֆեր (սերիալ «Glee»)

Ծանոթագրություններ

Ссылки 
 Երգի տեքստ 
 «Got To Get You Into My Life» երգի ակորդներ

Երգեր այբբենական կարգով
Բիթլզ խմբի երգեր